Skott Kouton
Skott Breyden Kouton (ing. Scott Braden Cawthon; 4 iyun 1978, Bell County[d], Texas) — amerikalı videooyun istehsalçısı və yazıçı. Kouton karyerasına xristian və ailə mövzuları haqqında olan videooyunlar yaratmaqla başlayıb. Ancaq bu oyunlar o qədər də bəyənilmirdi. Skottun uğuru 2014-cü ildə yaratdığı qorxu oyunu "Five Nights at Freddy's" ilə daha da artdı. O, oyunun əhəmiyyətli dərəcədə populyarlıq qazanmasından sonra oyunun davam seriyalarını da hazırladı. Oyundan əlavə Skott 2015-ci ildə buraxılan "The Silver Eyes" romanının müəllifi olmuş, həmçinin 2023-cü ildə işıq üzü görmüş "Freddi ilə beş gecə" filminin ssenarisini yazmışdır.